[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 13.5.2008

KOM(2008) 303 endelig

Forslag til

RÅDETS AFGØRELSE

om Fællesskabets holdning i Komitéen for Fødevarehjælp for så vidt angår videreførelsen af konventionen om fødevarehjælp af 1999

(forelagt af Kommissionen)

BEGRUNDELSE

1. BAGGRUNDEN FOR FORSLAGET

Den internationale kornoverenskomst af 1995 består af to dele: konventionen om fødevarehjælp af 1999 og konventionen om kornhandel af 1995.

Konventionen om fødevarehjælp af 1999 (FAC) blev indgået af Fællesskabet ved Rådets afgørelse 2000/421/EF. Den forbliver i kraft indtil den 30. juni 2008, efter at Komitéen for Fødevarehjælp på sit 96. møde den 1. juni 2007 traf beslutning om at videreføre den.

Konventionen om kornhandel af 1995 blev ved beslutning truffet af Det Internationale Kornråd på sit 25. møde den 11. juni 2007 videreført indtil den 30. juni 2009.

Både i Kommissionens og medlemsstaternes interesse er det nødvendigt, at den gældende konvention om fødevarehjælp ændres på visse punkter. Der er derfor almindelig enighed om, at disse ændringer bør drøftes blandt medlemmerne som led i genforhandlingen af FAC. Det ville være meget ønskværdigt at inddrage resultaterne af Doha-forhandlingerne, men i betragtning af den megen tid, der allerede er gået, og da det er umuligt at forudsige, hvornår forhandlingerne vil blive afsluttet, vil Kommissionen på det næste FAC-møde i juni 2008 i London på vegne af De Europæiske Fællesskaber og deres medlemsstater over for de andre medlemmer af FAC insistere på, at genforhandlingen af FAC sættes i gang.

Det er derfor nødvendigt at videreføre konventionen om fødevarehjælp for yderligere en periode på et år. Der skulle dermed være tilstrækkelig tid til at gennemføre genforhandlingen af FAC.

Kommissionen vil på grundlag af det forhandlingsmandat, som den blev tildelt ved Rådets afgørelse af 27. november 2003, på Det Europæiske Fællesskabs vegne føre forhandlinger om en revision af konventionen om fødevarehjælp af 1999.

- Gældende bestemmelser på det område, som forslaget vedrører

Rådets afgørelse 2000/421/EFRådets afgørelse 2006/906/EFRådets afgørelse 2007/317/EF

- Overensstemmelse med andre EU-politikker og -mål

Denne afgørelse er i overensstemmelse med konventionen om kornhandel af 1995, som forbliver i kraft indtil den 30. juni 2009.

2. HØRING AF INTERESSEREDE PARTER OG KONSEKVENSANALYSE

På mødet i Rådets Fødevarehjælpsgruppe den 15. februar 2008 gav medlemsstaterne deres tilslutning til Fællesskabets holdning til en forlængelse af konventionen om fødevarehjælp af 1999 med et år, dvs. til den 30. juni 2009, som der skal tages stilling til på næste FAC-møde i begyndelsen af juni 2008 i London.

- Ekspertbistand

Der var ikke behov for ekspertbistand.

- Konsekvensanalyse

Ikke relevant.

3. FORSLAGETS RETLIGE ASPEKTER

- Retsgrundlag

Artikel 181 sammenholdt med EF-traktatens artikel 300, stk. 2.

- Subsidiaritet

Forslaget henhører under et område, hvor både Fællesskabet og medlemsstaterne har kompetence.

- Proportionalitet

Forslaget er i overensstemmelse med proportionalitetsprincippet.

- Reguleringsmiddel/reguleringsform

Foreslået instrument: rådsafgørelse

Andre reguleringsmidler ville ikke være hensigtsmæssige af følgende grund: Det er det eneste reguleringsmiddel, hvorved Det Europæiske Fællesskabs holdning kan vedtages med henblik på forelæggelse for Komitéen for Fødevarehjælp.

4. BUDGETMÆSSIGE KONSEKVENSER

Videreførelsen af konventionen om fødevarehjælp indebærer en videreførelse af Fællesskabets bidrag til administrationsbudgettet for den internationale kornoverenskomst, der omfatter de to konventioner. Bidraget er opført under post 05 06 01 i Fællesskabets budget (internationale aftaler på landbrugsområdet). Omkostningerne ved dette forslag anslås til 0,440 mio. EUR. Der blev dog allerede taget højde for disse omkostninger ved videreførelsen af konventionen om kornhandel af 1995.

Videreførelsen af konventionen om fødevarehjælp af 1999 indebærer, at Det Europæiske Fællesskab og dets medlemsstaters årlige forpligtelser til at yde fødevarehjælp efter konventionens artikel III, litra e), vil blive videreført for et år. I betragtning af de stigende fødevarepriser og transportomkostninger (som følge af høje energipriser), der betyder, at Kommissionens forpligtelser i henhold til konventionen om fødevarehjælp af 1999 indebærer øgede omkostninger, er Kommissionen gået i gang med at kortlægge budgetbehovene og undersøge, hvordan den kan tilvejebringe de ekstra ressourcer, den måtte have behov for for at kunne leve op til sine forpligtelser.

KONKLUSIONER

Kommissionen foreslår, at Rådet bemyndiger Kommissionen til på Det Europæiske Fællesskabs vegne og i overensstemmelse med artikel XXV, litra b), i konventionen om fødevarehjælp af 1999 at stemme for en yderligere videreførelse af konventionen for en periode på et år, dvs. til den 30. juni 2009, eftersom konventionen om kornhandel af 1995 forbliver i kraft til og med den dato, jf. artikel XXV, litra a), i konventionen om fødevarehjælp af 1999.

Forslag til

RÅDETS AFGØRELSE

om Fællesskabets holdning i Komitéen for Fødevarehjælp for så vidt angår videreførelsen af konventionen om fødevarehjælp af 1999

RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab, særlig artikel 181 sammenholdt med artikel 300, stk. 2, andet afsnit,

under henvisning til forslag fra Kommissionen, og

ud fra følgende betragtninger:

(1) Konventionen om fødevarehjælp af 1999, i det følgende benævnt "konventionen", blev indgået af Fællesskabet ved Rådets afgørelse 2000/421/EF[1] og videreført ved afgørelser truffet af Komitéen for Fødevarehjælp i juni 2003, juni 2005 og juni 2007, så den forbliver i kraft til den 30. juni 2008.

(2) Det er både i Fællesskabets og medlemsstaternes interesse, at konventionen videreføres for endnu en periode på et år. Efter konventionens artikel XXV, litra b), forudsætter videreførelsen, at konventionen om kornhandel af 1995 forbliver i kraft i samme periode. Konventionen om kornhandel af 1995 forbliver i kraft indtil den 30. juni 2009. Kommissionen, der repræsenterer Fællesskabet i Komitéen for Fødevarehjælp, bør derfor ved en rådsafgørelse bemyndiges til at stemme for en sådan videreførelse —

TRUFFET FØLGENDE AFGØRELSE:

Eneste artikel

Det Europæiske Fællesskabs holdning i Komitéen for Fødevarehjælp vil være at stemme for videreførelsen af konventionen om fødevarehjælp af 1999 for en periode på et år, eftersom konventionen om kornhandel af 1995 forbliver i kraft i samme periode, dvs. indtil den 30. juni 2009. Det Europæiske Fællesskabs holdning i Komitéen for Fødevarehjælp vil være at anmode om, at genforhandlingen af konventionen om fødevarehjælp af 1999 indledes snarest. Fællesskabet vil på det næste møde i Komitéen for Fødevarehjælp i juni 2008 insistere på, at genforhandlingen indledes hurtigst muligt, så den kan være afsluttet ved udgangen af juni 2009, samtidig med at den videreførte konvention om fødevarehjælp af 1999 udløber.

Kommissionen bemyndiges til at udtrykke denne holdning i Komitéen for Fødevarehjælp.

Udfærdiget i Bruxelles, den […].

På Rådets vegne

[…]

Formand

FINANSIERINGSOVERSIGT TIL FORSLAGET

Politikområde: Landbrug og udvikling af landdistrikter Aktiviteter: Internationale aspekter af politikområdet landbrug og udvikling af landdistrikter |

TITEL: VIDEREFØRELSE AF KONVENTIONEN OM FØDEVAREHJÆLP AF 1999 (Fællesskabets bidrag til Det Internationale Kornråd) |

1. BUDGETPOST (NUMMER OG BETEGNELSE)

Område 4 - EU som global partner05 06 01: Internationale aftaler på landbrugsområdet

2. SAMLEDE TAL

2.1. Samlet rammebevilling: 440 000 EUR for et års videreførelse

2.2. Gennemførelsesperiode: 1.7.2008 til 30.6.2009 (budget 2009)

2.3. Forenelighed med den finansielle programmering og de finansielle overslag

X Forslaget er foreneligt med den gældende finansielle programmering

2.5. Virkninger for budgettets indtægtsside

X Ingen (vedrører tekniske aspekter ved en foranstaltnings gennemførelse)

3. BUDGETSPECIFIKATIONER

Udgifternes art | Nye | EFTA-deltagelse | Kandidatlandes deltagelse | Udgiftsområde i de finansielle overslag |

Oblig. | Opdelte | NEJ | NEJ | NEJ | Nr. 4 - EU som global partner |

4. RETSGRUNDLAG

Traktatens artikel 181 sammenholdt med artikel 300, stk. 2.Rådets afgørelse 96/88/EF af 19. december 1995 (EFT L 21 af 27.1.1996), Rådets meddelelse 2001/C 195/01 (EFT C 195 af 11.7.2001) og Rådets afgørelse 2000/421/EF (EFT L 163 af 4.7.2000).

5. BESKRIVELSE OG BEGRUNDELSE

5.1. Behov for EU-foranstaltninger

Fællesskabet bør på grund af sin økonomiske betydning, især i landbrugssektoren, deltage i de internationale aftaler på landbrugsområdet, så det kan følge udviklingen på verdensplan og forsvare sine interesser med hensyn til de pågældende produkter.

Fællesskabets medlemsbidrag gør det muligt at opfylde Det Internationale Kornråds (IGC's) formål. IGC, der er ansvarlig for forvaltningen af de to konventioner om kornhandel af 1995 og om fødevarehjælp af 1999, arbejder på at opfylde konventionernes formål, herunder internationalt samarbejde, udveksling af statistiske oplysninger, markedsprognoser osv., og, for konventionen om fødevarehjælps vedkommende, garantien for, at udviklingslandene er sikret en mindstemængde af fødevarehjælp fra EU. Det er derfor i Fællesskabets interesse at være part i konventionerne.

Medlemsbidraget fastlægges på årsbasis og skal erlægges, så længe Fællesskabet er part i konventionerne.

Hvis Fællesskabet på egen hånd skulle udføre de samme opgaver, som IGC udfører, er det klart, at de samlede udgifter ville være meget større end udgifterne til medlemsbidraget.

5.2. Indsatsområder og nærmere bestemmelser for støtten

Fællesskabet betaler medlemsbidrag til IGC på årsbasis.

Bidraget betales, så længe Fællesskabet er part i konventionerne.

Det Europæiske Fællesskab og medlemsstaterne deltager fuldt ud i IGC's aktiviteter og drager fuld fordel af medlemskabet.

6. FINANSIELLE VIRKNINGER

6.1. Samlede finansielle virkninger

Forpligtelser (3 decimaler): Omkostningerne ved dette forslag anslås til 0,440 mio. EUR (0,327 mio. GBP). Der blev dog allerede taget højde for disse omkostninger ved videreførelsen af konventionen om kornhandel af 1995.

Da formålet med denne afgørelse er at videreføre konventionen om fødevarehjælp af 1999, bør det også tages i betragtning, at Kommissionen i lyset af de stigende fødevarepriser og transportomkostninger (søm følge af høje energipriser) er i færd med at kortlægge budgetbehovene og undersøge, hvordan den kan tilvejebringe de ekstra ressourcer, den måtte have behov for for at kunne leve op til forpligtelserne.

6.2. Beregning

Udgifterne til anvendelsen af de to konventioner dækkes af de årlige bidrag fra alle medlemmer af konventionen om kornhandel. Hvert medlems bidrag til hvert regnskabsår fastsættes i forhold til antallet af stemmer, der er tildelt medlemmet i forhold til det samlede stemmetal for medlemmerne. Stemmetallet for hvert medlem justeres i forhold til sammensætningen af IGC, når budgettet for det pågældende regnskabsår vedtages. Konventionens medlemmer har tilsammen 2 000 stemmer, hvoraf EU råder over 399 for 2006/07. Det samme tal forventes for 2008/09. Omkostningerne pr. stemme for videreførelsesperioden anslås til 1 103 EUR (399 x 1 103/stemme = 440 000 EUR)

7. VIRKNINGER FOR PERSONALERESSOURCER OG ADMINISTRATIONSUDGIFTER

7.1. Personalemæssige virkninger

Stillingstyper | Eksisterende og/eller nyt personale til forvaltning af foranstaltningen | I alt | Opgavebeskrivelse |

Faste stillinger | Midlertidige stillinger |

Tjenestemænd eller midlertidig ansatte | A B C | 0,2 0,1 – | – – – | 0,2 0,1 – | Forberedelse til deltagelse i og opfølgning af møder i IGC |

Andre personaleressourcer | – | – | – |

I alt | 0,3 | – | 0,3 |

7.2. Samlede finansielle virkninger af personaleforbruget

Arten af personaleressourcer | Beløb i EUR | Beregningsmetode* |

Tjenestemænd Midlertidigt ansatte | 35 400 | 0,3 x 118 000 |

Andre personaleressourcer |

I alt | 35 400 |

* Personale- og administrationsbehovene dækkes af det forvaltende generaldirektorats bevilling i forbindelse med den årlige budgetfordeling. Beløbene modsvarer de samlede udgifter i en tolvmåneders periode. |

8. RESULTATOPFØLGNING OG EVALUERING

8.1. Resultatopfølgningssystem

Kommissionens tjenestegrene deltager fuldt ud i arbejdet i Det Internationale Kornråd og dets administrative udvalg, som er ansvarlige for fastlæggelsen af budgetbidragene.

En rapport om disse møder og de afgørelser, der træffes på møderne, offentliggøres, og medlemmerne har fri adgang til dem.

8.2. Hvordan og hvor ofte skal der evalueres?

I betragtning af den foreslåede foranstaltnings særlige karakter (videreførelse af Fællesskabets bidrag til administrationsbudgettet for den internationale kornoverenskomst) og det forholdsvist beskedne beløb, synes der ikke at være grund til en ekstern evaluering. Hvorvidt det fortsat er relevant og nyttigt at bidrage til administrationsbudgettet for kornoverenskomsten vil regelmæssigt blive evalueret internt af Kommissionen, som deltager aktivt i forvaltningsudvalgene og i Det Internationale Kornråd.

9. FORHOLDSREGLER MOD SVIG

Anvendelsen af og kontrollen med Fællesskabets bidrag efterprøves efter de regler, der er fastsat i IGC-overenskomsten.

Retsgrundlaget for denne internationale organisation indeholder særlige revisions- og kontrolregler.

Organisationens regnskaber attesteres af en uafhængig ekstern revisor. Attesteringen forelægges for det kompetente organ i IGC med henblik på godkendelse og efterfølgende offentliggørelse.

[1] EFT L 163 af 4.7.2000, s. 37.